smcproject/ml-wiki-sentences huggingface dataset:
താരതമ്യേന ചെറിയ ചിറകുള്ളവയാണ് ചെറുചിറകൻ തിമിംഗിലം അഥവാ കുഞ്ഞിച്ചിറകൻ തിമിംഗിലം (Short-finned pilot whale; Globicephala macrorhynchus ).
ഇരുണ്ട ചാരനിറമുള്ള ശരീരത്തിൽ വയറിൻറെ ഭാഗത്ത് വെളുത്ത അടയാളമുണ്ട്.
തൊണ്ടയിൽ 'W' ആകൃതിയിൽ ചാരനിറത്തിലുള്ള പാടും മുതുകിലെ ചിറകിൽ നിന്ന് കണ്ണിലേക്ക് ചരിഞ്ഞിറങ്ങുന്ന തരത്തിൽ ചാരനിറമുള്ളതോ വെളുത്തതോ ആയ ഒരു വരയുണ്ട്.
"ഫാൾസ് കില്ലർ തിമിംഗില" ത്തിനോട് ഇതിനു നല്ല സാദൃശ്യമുണ്ട്.
എന്നാൽ കുറേക്കൂടി  ഉരുണ്ട തലയും മുതുകിൽ ഉരുണ്ട ചിറകും ഇവയെ വ്യത്യസ്തമാക്കുന്നു.
കൂട്ടത്തോടെ  ജീവിക്കുന്ന ഇവ ബോട്ടിൽ നോസ് ഡോൾഫിനുമായി കൂട്ടം ചേർന്ന് കാണാറുണ്ട്.
കൂന്തലുകളും മത്സ്യങ്ങളുമാണ് പ്രധാന ആഹാരം.
വളരെ ശക്തിയിൽ വെള്ളം ചീറ്റുന്ന ഇവ വലിയ സംഘമായി കപ്പലുകളോട് അടുക്കാറുണ്ട്.
അക്കാരണത്താൽ തന്നെ എളുപ്പം തിരിച്ചറിയപ്പെടുകയും ചെയുന്നു.
ശരീരത്തിന്റെ മൊത്തം നീളം :3.6 - 6.5 മീ.
തൂക്കം :1100 - 1400 കിലോഗ്രാം നിലനില്പിനുളള ഭീഷണി
വേട്ട, മത്സ്യബന്ധനവലകൾ ഇതുകൂടി കാണുക കേരളത്തിലെ സസ്തനികൾ അവലംബം
പുറത്തേക്കുള്ള കണ്ണികൾ Wikimedia Commons has media related to Globicephala macrorhynchus .
വിക്കിസ്പീഷിസിൽ Globicephala macrorhynchus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചെറുചിറകൻ മാക്കോസ്രാവ് ഇംഗ്ലീഷ് വിലാസം https://ml.wikipedia.org/wiki/Isurus_oxyrinchus
കടൽ വാസിയായ ഒരു  മത്സ്യം ആണ് ചെറുചിറകൻ മാക്കോസ്രാവ് അഥവാ Shortfin Mako  (Shortfin Mako Shark).
( ശാസ്ത്രീയനാമം : Isurus oxyrinchus ) .
സ്വാഭാവം
ഏറ്റവും വേഗത കൂടിയ സ്രാവി നം ആണ് ഇവ.
രേഖപ്പെടുത്തിയ ഏറ്റവും കൂടിയ വേഗത മണിക്കൂറിൽ 40 കിലോമീറ്റർ ആണ് , ചെറിയ ദൂരങ്ങളിൽ ഇത് മണിക്കൂറിൽ74 കിലോമീറ്റർ ആണ്.
9 മീറ്റർ ഉയരത്തിൽ വരെ ചാടിയതായും രേഖയുണ്ട് .
മുതുകിൽ രണ്ടു ചിറകുകൾ , അഞ്ചു ചെകിള , കണ്ണിൽ മറയ്ക്കുന്ന പാളിയുടെ അഭാവം , കണ്ണിനും പുറകോട്ട് വീതി ഉള്ള വായ , ചുറ്റുപാടിനെ അപേക്ഷിച്ചു ഉയർന്ന ശരീര താപനില നിലനിർത്തുക എന്നിവയൊക്കെ ഇവയുടെ ശാരീരികമായ സവിശേഷത ആണ് .
മുട്ടയിടുന്ന ഇനത്തിൽ പെട്ട സ്രാവാണ് ഇവ, എന്നിരുന്നാലും മുട്ടകൾ അമ്മയുടെ വയറ്റിന്റെ ഉള്ളിൽ തന്നെ വിരിഞ്ഞു കുഞ്ഞുങ്ങൾ വളർച്ച പ്രാപിക്കാതെ മറ്റു മുട്ടകൾ ഭക്ഷണമാകുന്നു , ഒരു പ്രാവശ്യം 4 -18  കുഞ്ഞുങ്ങൾ ഇവയ്ക്ക് ഉണ്ടാക്കു .
ഇവ ലാംനിഡേ സ്രാവുകളുടെ കുടുംബത്തിൽ ഉള്ളവയാണ് .
മനുഷ്യനെ ആക്രമിച്ച രേഖ
ISAF കണക്കുക്കൾ പ്രകാരം 1980 - 2010 വർഷങ്ങൾക്കിടയിൽ 42 തവണ ഇവ മനുഷ്യരെ ആക്രമിച്ചതായി രേഖ ഉണ്ട് ഇതിൽ 3 പേർക്ക് മരണവും സംഭവിച്ചു , 20 എണ്ണം ബോട്ടുകൾക്ക് നേരെ ഉള്ള ആക്രമണം ആയിരുന്നു.
കേരളത്തിലെ മൽസ്യങ്ങളുടെ പട്ടിക അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Isurus oxyrinchus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Isurus oxyrinchus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ARKive – images and movies of the shortfin mako (Isurus oxyrinchus) Archived 2007-05-20 at the Wayback Machine .
Shortfin mako shark, Isurus oxyrinchus മറൈൻബയോ " Shark references.com: Isurus oxyrinchus
ചെറുചുണ്ട ഇംഗ്ലീഷ് വിലാസം https://ml.wikipedia.org/wiki/Solanum_indicum
ഏകദേശം ഒന്നരമീറ്റർ ഉയരത്തിൽ വളരുന്ന ചെറുകുറ്റിച്ചെടിയാണ് പുത്തരിച്ചുണ്ട - Indian Nightshade' .
(ശാസ്ത്രീയനാമം: Solanum violaceum ) ചെറു ചുണ്ട എന്നും പല സ്ഥലങ്ങളിലും ഇതിനെ വിളിക്കപ്പെടുന്നു.
പ്രധാനമായി ഈ ഔഷധച്ചെടിയുടെ വേര് ആണ് മരുന്നിന് ഉപയോഗിക്കുന്നത്.
ഇതിന്റ കായ്കൾ ഇളം പരുവത്തിൽ പാകം ചെയ്തു കഴിക്കാവുന്നതാണ്.
👍 രസാദി ഗുണങ്ങൾ രസം : കടു, തിക്തം ഗുണം : രൂക്ഷം, ലഘു വീര്യം : ഉഷ്ണം വിപാകം : കടു ഔഷധം
സമൂലം ഔഷധയോഗ്യമായ ചുണ്ടയുടെ വേര് ശ്വാസകോശരോഗങ്ങൾക്കും പല്ലുവേദനയ്ക്കുമുള്ള മരുന്നുകളിൽ ഉപയോഗിക്കുന്നു.
ദശമൂലത്തിലെ ഒരു വേരാണ് ചുണ്ടയുടെ വേര്.
ചിത്രശാല പുത്തരിച്ചുണ്ട പൂക്കൾ പുത്തരിച്ചുണ്ട പൂക്കൾ അവലംബം http://www.flowersofindia.net/catalog/slides/Indian%20Nightshade.html http://www.theplantlist.org/tpl/record/tro-29604805%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ വിക്കിസ്പീഷിസിൽ Solanum indicum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Solanum indicum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുചൂരൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Calamus_pseudotenuis
പശ്ചിമഘട്ടത്തിൽ ധാരാളമായി കാണുന്ന ഒരു ചെടിയാണ് ചിമ എന്നും അറിയപ്പെടുന്ന ചെറുചൂരൽ.
( ശാസ്ത്രീയനാമം : Calamus pseudotenuis ) .
300 മീറ്ററീനും 1500 മീറ്ററിനും ഇടയിൽ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.
ഒന്നേകാൽ മീറ്ററോളം നീളമുണ്ട് ഇലയ്ക്ക്.
കുറ്റിച്ചൂരലുമായി നല്ല സാമ്യമുണ്ട്.
അവലംബം പുറത്തേക്കുള്ള കണ്ണികൾ ചിത്രവും വിവരണവും വിക്കിസ്പീഷിസിൽ Calamus pseudotenuis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Calamus pseudotenuis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുചിറകൻ ഗ്രസനസ്രാവ് ഇംഗ്ലീഷ് വിലാസം https://ml.wikipedia.org/wiki/Centrophorus_moluccensis
ആഴ കടൽ വാസിയായ ഒരു മൽസ്യമാണ് ചെറുചിറകൻ ഗ്രസനസ്രാവ് അഥവാ Smallfin Gulper Shark.
( ശാസ്ത്രീയനാമം : Centrophorus  moluccensis ) .
ഒരു പ്രസവത്തിൽ രണ്ടു കുട്ടികൾ ആണ് ഉണ്ടാവുക .
Centrophoridae കുടുംബത്തിൽ പെട്ട സ്രാവാണ് ഇവ.
പൊതുവെ ഗുൽപ്പർ സ്രാവുകൾ എന്നാണ് ഇവയെ വിളിക്കാറ് .
അവലംബം പുറത്തേക്കുള്ള കണ്ണികൾ FAO Species Catalogue Volume 4 Parts 1 and 2 Sharks of the World ഇതും കാണുക
ചെറുചെവിയൻ ഇംഗ്ലീഷ് വിലാസം https://ml.wikipedia.org/wiki/Duttaphrynus_microtympanum
പശ്ചിമഘട്ടതദ്ദേശവാസിയായ ഒരു തവളയാണ് ചെറുചെവിയൻ അഥവാ Small-eared Toad (Southern Hill Toad).
( ശാസ്ത്രീയനാമം : Duttaphrynus microtympanum ) .
അവലംബം പുറത്തേക്കുള്ള കണ്ണികൾ Duttaphrynus microtympanum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുചൊക്ല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Aglaia_perviridis
25 മീറ്റർ വരെ ഉയരം വയ്ക്കുന്ന ഒരു മരമാണ് കാരകിൽ എന്നും അറിയപ്പെടുന്ന ചെറുചൊക്ല .
( ശാസ്ത്രീയനാമം : Aglaia perviridis ) .
450-900 മീറ്ററിനിടയ്ക്കുള്ള നിത്യഹരിതവനങ്ങളിൽ കാണുന്നു.
ആവാസവ്യവസ്ഥയുടെ നാശത്താൽ വംശനാശ ഭീഷണി നേരിടുന്നുണ്ട് കടുപ്പമുള്ള തടിയുള്ള ഈ മരത്തിന്റെ കായകൾ ചില നാട്ടുകാർ തിന്നാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വേർതിരിച്ച സംയുക്തങ്ങളെപ്പറ്റി വിക്കിസ്പീഷിസിൽ Aglaia perviridis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Aglaia perviridis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുചോരത്തുഞ്ചൻ ഇംഗ്ലീഷ് വിലാസം https://ml.wikipedia.org/wiki/Little_Orange_tip
ഒരു പീത-ശ്വേത ചിത്രശലഭമാണ് ചെറുചോരത്തുഞ്ചൻ ( ഇംഗ്ലീഷ് : Little Orange-tip ).
Colotis etrida എന്ന ശാസ്ത്രീയ നാമത്തിൽ അറിയപ്പെടുന്ന ഇതിനെ  ഇന്ത്യയിലെ മിക്ക പ്രദേശങ്ങളിൽ നിന്നും കാണുവാൻ കഴിഞ്ഞിട്ടുണ്ട്.
ആന്ധ്രാപ്രദേശ്‌ , കർണാടക മഹാരാഷ്ട്ര ഗുജറാത്ത് തമിഴ്‌നാട് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി , ഫെബ്രുവരി , ജൂലൈ ,ആഗസ്റ്റ്‌ ,സെപ്തംബർ ,ഒക്ടോബർ  മാസങ്ങളിലാണ് ഇവയെ കാണാറുള്ളത് .
കരീരം ചെടിയാണ് ഇതിന്റെ ലാർവാ ഭക്ഷ്യ സസ്യം അവലംബം പുറം കണ്ണികൾ Colotis etrida എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുചുണ്ടെലി ഇംഗ്ലീഷ് വിലാസം https://ml.wikipedia.org/wiki/Mus_booduga
മുറിഡേ എന്ന കരണ്ടുതീനി കുടുംബത്തിലെ ഒരു സ്പീഷിസ് ആണ് ചെറുചുണ്ടെലി ( little Indian field mouse) ; ( ശാസ്ത്രീയനാമം : Mus booduga ) .
ഇതിനെ ബംഗ്ലാദേശ് , ഇന്ത്യ , ബർമ , നേപ്പാൾ , ശ്രീലങ്ക എന്നീ രാജ്യങ്ങളിൽ കണ്ടുവരുന്നു.
ചെറിയ ചാരം കലർന്ന തവിട്ടു നിറമുള്ള ചുണ്ടെലിയാണിത്.
വീട്ടിൽ കാണുന്ന ചുണ്ടെലിയുടെ ഒരു ചെറിയ പതിപ്പ്.
വെളുപ്പുനിറമുള്ള അടിവശവും ശരീരത്തിൻറെ പിൻഭാഗത്തായി കാണുന്ന കാലുകളുമാണ് ഇവയുടെ പ്രധാന വ്യതാസം.
കണ്ണുകളും ചെവികളും വലിപ്പമുള്ളതും ചെവികൾ ഉരുണ്ടതുമാണ്.
വീട്ടിൽ കാണുന്ന എലിയെക്കാൾ കൂർത്ത മുഖമാണിവയ്ക്ക്.
ശരീരത്തിൻറെ മൊത്തം നീളം 5.6 - 6.3 സെ.
വരെയും വാൽ നീളം 5.5 - 7.5 സെ.
വരെയുമാണ്.
ഇതും കാണുക കേരളത്തിലെ സസ്തനികൾ അവലംബം {{ cite book }} : Invalid | ref=harv ( help ) പുറത്തേക്കുള്ള കണ്ണികൾ
Media related to Mus booduga at Wikimedia Commons Mus booduga എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെറുഞാറ ഇംഗ്ലീഷ് വിലാസം https://ml.wikipedia.org/wiki/Eugenia_bracteata
തെക്കേ ഇന്ത്യയിൽ കണ്ടുവരുന്ന ഒരു നിത്യഹരിതകുറ്റിച്ചെടിയാണ് ചെറുഞാറ ( ശാസ്ത്രീയനാമം : Eugenia bracteata ) .
വേര് അരച്ച് ആട്ടിൻപാലുമായി ചേർത്ത് ടോൺസിലിറ്റിസ് , മോണപഴുപ്പ് എന്നീ അസുഖങ്ങൾക്ക് ഉപയോഗിക്കാറുണ്ട് .
Sagarbatua koli (ഒറിയ) അവലംബം പുറത്തേക്കുള്ള കണ്ണികൾ
ട്രാൻസ്‌മിറ്റർ ഇംഗ്ലീഷ് വിലാസം https://ml.wikipedia.org/wiki/Transmitter ക്രസ്റ്റൽ പാരിസ് പ്രക്ഷേപിണിയുടെ ആന്റിന , ലണ്ടൻ
ഒരു ആന്റിനയുടെ സഹായത്തോടെ റേഡിയോ , ടെലിവിഷൻ , അല്ലെങ്കിൽ മറ്റ് ടെലികമ്മ്യൂണിക്കേഷൻ ഉപകരണങ്ങളുടെ ഇലക്ട്രോമാഗ്നറ്റിക് സിഗ്നലുകളുടെ പ്രക്ഷേപണം നടത്താൻ ഉപയോഗിക്കുന്ന ഒരു ഉപകരണമാണ്‌ ട്രാൻസ്‌മിറ്റർ ( transmitter ) അഥവാ പ്രക്ഷേപിണി.
മർദ്ദ , ശബ്ദ , തരംഗങ്ങളെ വിദ്യുത് സിഗ്നലാക്കി മാറ്റി അതിനെ ടെലിഫോൺ കമ്പിയിലൂടെ പ്രവഹിപ്പിക്കുന്ന മൗത്ത്പീസ് ഇതിനൊരു ഉദാഹരണമാണ്.
വാർത്താവിനിമയ സംവിധാനത്തിന്റെ സ്വഭാവമനുസരിച്ച് ട്രാൻസ്മിറ്ററുടെ സങ്കീർണതയും പൊതുവേ വർദ്ധിക്കാറുണ്ട്.
ആദ്യമായി, വിനിമയം ചെയ്യേണ്ട സിഗ്നലിനെ, വാഹക സിഗ്നലുമായി കലർത്തി വാഹക സിഗ്നലിനെ മോഡുലനം ചെയ്യുന്നു.
മോഡുലനത്തിനായി AM (ആയാമ മോഡുലനം), FM (ആവ്യത്തി മോഡുലനം), PM (പൾസ് മോഡുലനം) തുടങ്ങിയ രീതികൾ സ്വീകരിക്കാറുണ്ട്.
ഇവയിൽനിന്ന് അനുയോജ്യമായവ തിരഞ്ഞെടുക്കുന്നു.
ഉദാഹരണമായി റേഡിയൊ പ്രക്ഷേപണത്തിന് ആയാമ മോഡുലനം, ആവൃത്തി മോഡുലനം എന്ന രീതികളും, ടെലിഫോൺ ശൃംഖലയിൽ പൾസ് കോഡ് മോഡുലന രീതിയും സ്വീകരിക്കുന്നു.
മോഡുലിത സിഗ്നലിനെ പ്രവർത്തിപ്പിച്ചാണ് പ്രേഷണം ചെയ്യുന്നത്.
സ്വീകാര്യ സ്റ്റേഷനിൽ മോഡുലിത സിഗ്നലിൽ നിന്ന് വിവര സിഗ്നലിനെ വേർപെടുത്തുകയും ചെയ്യുന്നു.
തരങ്ങൾ WDET-FM transmitter
റേഡിയൊ ട്രാൻസ്മിറ്റർ, ടിവി ട്രാൻസ്മിറ്റർ എന്നിങ്ങനെ വിവിധതരം ട്രാൻസ്മിറ്ററുകൾ ഇന്ന് പ്രവർത്തിച്ചു വരുന്നുണ്ട്.
പുറത്തേക്കുള്ള കണ്ണികൾ International Telecommunication Union Jim Hawkins' Radio and Broadcast Technology Page Archived 2017-02-02 at the Wayback Machine .
WCOV-TV's Transmitter Technical Website Archived 2006-07-03 at the Wayback Machine .
ട്രിച്ചി എസ്. ഗണേശൻ ഇംഗ്ലീഷ് വിലാസം https://ml.wikipedia.org/wiki/Trichy_S.
_Ganesan
പ്രമുഖ കർണാടകസംഗീതജ്ഞനായിരുന്നു ട്രിച്ചി എസ്. ഗണേശൻ .
ഇന്ത്യയ്ക്കകത്തും പുറത്തുമായി നിരവധി കച്ചേരികൾ അവതരിപ്പിച്ചിട്ടുണ്ട്.
ജീവിതരേഖ ട്രിച്ചി എസ്. ഗണേശന്റെ കൊല്ലത്തു നടന്ന ഒരു സംഗീത കച്ചേരി മേയ്, 2015
ട്രിച്ചി സഹോദരന്മാർ എന്നപേരിൽ സംഗീതരംഗത്ത് പ്രശസ്തിയാർജ്ജിച്ച കർണാടകസംഗീതജ്ഞന്മാരിൽ ട്രിച്ചി കെ.എസ്. സുബ്രഹ്മണ്യയ്യരുടെയും ലക്ഷ്മിഅമ്മാളിന്റെയും മകനാണ്.
1960ൽ പാലക്കാട് മണ്ണാർക്കാട് ജനിച്ചു.
പിതാവായിരിന്നു ആദ്യ ഗുരു.
പിന്നീട് അടുത്ത ബന്ധുകൂടിയായിരുന്ന ചെമ്പൈ വൈദ്യനാഥ ഭാഗവതരുടെ ശിഷ്യത്വം സ്വീകരിച്ചു.
തിരുവനന്തപുരം സ്വാതി തിരുനാൾ സംഗീത കോളേജിൽ നിന്നും ഗാനപ്രവീണ ബിരുദം നേടി.
സ്വരപ്രസ്താരത്തിലും ലയസംബന്ധമായ പ്രാവിണ്യത്തിലും പ്രത്യേക സിദ്ധി ആർജിച്ച സംഗീതജ്ഞരിൽ ഒരാളായാണ് സംഗീതലോകം അദ്ദേഹത്തെ വിശേഷിപ്പിച്ചിരുന്നത്.
ആകാശവാണിയിൽ സ്റ്റാഫ് ആർടിസ്റ്റായിരുന്നു.
വിപുലമായ ശിഷ്യ സമ്പത്തിന്റെ ഉടമയാണ്.
2016 ഓഗസ്റ്റ് 20 ന് ഹൃദയാഘാതം മൂലം അന്തരിച്ചു.
പുരസ്കാരം സംഗീത ചൂഢാമണി മധുര കലാനിധി വെള്ളിനേഴി സുബ്രഹ്മണ്യ ഭാഗവതർ പുരസ്കാരം സദ്ഗുരുകുലം പുരസ്കാരം അവലംബം ↑
ട്രാൻസ്‌വജൈനൽ ഓസൈറ്റ് റിട്രീവൽ ഇംഗ്ലീഷ് വിലാസം https://ml.wikipedia.org/wiki/Transvaginal_oocyte_retrieval
ശരീരത്തിന് പുറത്ത് ബീജസങ്കലനം സാധ്യമാക്കുന്ന ഇൻ വിട്രോ ഫെർട്ടിലൈസേഷനിൽ (ഐവിഎഫ്) ഒരു സ്ത്രീയുടെ, അണ്ഡാശയത്തിൽ നിന്ന് അണ്ഡാശയത്തെ നീക്കം ചെയ്യുന്നതിനായി ഉപയോഗിക്കുന്ന ഒരു സാങ്കേതികതയാണ് ട്രാൻസ്‌വജൈനൽ ഓസൈറ്റ് റിട്രീവൽ ( ടിവിഒആർ ), അല്ലെങ്കിൽ ഓസൈറ്റ് റിട്രീവൽ ( ഒസിആർ ).
സാധാരണയായി ഐവിഎഫ്-ൽ സംഭവിക്കുന്നതുപോലെ, അണ്ഡകോശങ്ങൾ അണ്ഡമായി പക്വത പ്രാപിക്കുമ്പോൾ ട്രാൻസ്‌വജൈനൽ ഓസൈറ്റ് റിട്രിവലിനെ ട്രാൻസ്‌വജൈനൽ ഓവം റിട്രീവൽ എന്നാണ് കൂടുതൽ ശരിയായി പരാമർശിക്കുന്നത്.
എഗ് ഡൊണേഷൻ, ഓസൈറ്റ് ക്രയോപ്രിസർവേഷൻ, ഐസിഎസ്ഐ പോലുള്ള മറ്റ് അസിസ്റ്റഡ് റീ പ്രൊഡക്റ്റീവ്  സാങ്കേതികവിദ്യ എന്നിവയ്ക്കും ഇത് ചെയ്യാവുന്നതാണ്.
അൾട്രാസൗണ്ട് ഉപയോഗിച്ച്, ഓപ്പറേറ്റർ യോനിയുടെ പുറം പാലിയായ ഒവേറിയൻ വാളിലൂടെ ഒവേറിയൻ ഫോളിക്കിളിലേക്ക് ഒരു ഹൈപ്പോഡെർമിക് സൂചി തിരുകുന്നു, ഈ സമയം ഒവേറിയൻ വാളിനും അണ്ഡാശയത്തിനും ഇടയിലുള്ള അവയവങ്ങൾക്ക് പരിക്കേൽക്കാതിരിക്കാൻ ശ്രദ്ധിക്കുന്നു.
സൂചിയുടെ മറ്റേ അറ്റം ഒരു സക്ഷൻ ഉപകരണത്തിൽ ഘടിപ്പിച്ചിരിക്കുന്നു, അതിന് ഏകദേശം 37 ഡിഗ്രി സെൽഷ്യസ് താപനില ഉണ്ടായിരിക്കണം.
ഫോളിക്കിളിൽ പ്രവേശിച്ചുകഴിഞ്ഞാൽ, ഓസൈറ്റ് ഉൾപ്പെടെയുള്ള സെല്ലുലാർ മെറ്റീരിയൽ അടങ്ങിയ ഫോളികുലാർ ദ്രാവകം ആസ്പിറേറ്റ് ചെയ്യാൻ സക്ഷൻ ശ്രദ്ധാപൂർവ്വം പ്രയോഗിക്കുന്നു.
സക്ഷൻ ഉപകരണം കാര്യക്ഷമമായ പ്രവർത്തനത്തിന് -140 mmHg-ന്റെ (ഇത് വേഗത്തിൽ ആസ്പിറേറ്റ് ചെയ്യാൻ ആവശ്യമാണ്, പക്ഷേ ഫോളിക്കിളുകൾ തകർക്കാൻ പര്യാപ്തമല്ല) മർദ്ദവും; 37 ഡിഗ്രി താപനിലയും നിലനിർത്തുന്നു.
ശേഖരിച്ച ഫോളികുലാർ ദ്രാവകം ഐവിഎഫ് ലബോറട്ടറിയിലെ ഒരു സാങ്കേതിക വിദഗ്ധന് അണ്ഡങ്ങളെ തിരിച്ചറിയാനും അളക്കാനും കൈമാറുന്നു.
അടുത്തതായി, മറ്റ് ഫോളിക്കിളുകളുടെ ആസ്പിറേഷൻ ആണ്.
ഒരു അണ്ഡാശയത്തിൽ ചെയ്തുകഴിഞ്ഞാൽ, സൂചി പിൻവലിക്കുകയും മറ്റേ അണ്ഡാശയത്തിൽ നടപടിക്രമം ആവർത്തിക്കുകയും ചെയ്യുന്നു.
20 ഓസൈറ്റുകൾ വരെ നീക്കം ചെയ്യുന്നത് അസാധാരണമല്ല, കാരണം ഈ പ്രക്രിയയ്ക്ക് മുമ്പ് സ്ത്രീകൾ സാധാരണയായി ഹൈപ്പർസ്റ്റിമുലേറ്റ് ചെയ്യപ്പെടുന്നു.
പൂർത്തിയായ ശേഷം, സൂചി പിൻവലിക്കുകയും ഹെമോസ്റ്റാസിസ് അവസ്ഥ നിലനിർത്തുകയും ചെയ്യുന്നു.
നടപടിക്രമം സാധാരണയായി 20-60 മിനിറ്റ് നീണ്ടുനിൽക്കും –
എക്‌സ്‌ട്രാക്‌ഷൻ ചെയ്‌തുകഴിഞ്ഞാൽ, ഓസൈറ്റ് ഡിക്യൂമുലേഷൻ തിരഞ്ഞെടുത്ത് നടപ്പിലാക്കുന്നതിനായി സാമ്പിൾ മൈക്രോസ്‌കോപ്പിൽ വിശകലനം ചെയ്യുന്നു, ഈ പ്രക്രിയക്ക് ഓസൈറ്റിന് ചുറ്റുമുള്ള ഗ്രാനുലോസ കോശങ്ങൾ നീക്കംചെയ്യുന്നു.
തുടക്കത്തിൽ ട്രാൻസ്‌അബ്‌ഡോമിനൽ അൾട്രാസോണോഗ്രാഫി ഉപയോഗിച്ചാണ് ടി.വി.ഒ.ആർ നടത്തിയിരുന്നത്, എന്നാൽ നിലവിൽ ടി.വി.ഒ.ആർ നടത്തുന്നത്, ഘടിപ്പിച്ച സൂചി ഉപയോഗിച്ച് ട്രാൻസ്‌വജൈനൽ അൾട്രാസൗണ്ട് ട്രാൻസ്‌ഡ്യൂസർ ഉപയോഗിച്ചാണ്.
ടി.വി.ഒ.ആർ ഒരു ഓപ്പറേഷൻ റൂമിലോ ഫിസിഷ്യന്റെ ഓഫീസിലോ നടത്തപ്പെടുന്നു.
ടി.വി.ഒ.ആർ സാധാരണയായി പ്രൊസീജറൽ സെഡേഷൻ, ജനറൽ അനസ്തേഷ്യ , പാരസെർവിക്കൽ ബ്ലോക്ക്, അല്ലെങ്കിൽ ചിലപ്പോൾ സ്പൈനൽ അനസ്തേഷ്യ എന്നിവയ്ക്ക് വിധേയമായി ആണ് നടത്തുന്നത്.
ലോക്കൽ അനസ്തേഷ്യ സാധാരണയായി ഉപയോഗിക്കാറില്ല, കാരണം ലോക്കൽ അനസ്തെറ്റിക് ഏജന്റുകൾ ഫോളികുലാർ ക്ലീവേജ് തടസ്സപ്പെടുത്തുന്നു, കൂടാതെ സാങ്കേതികതയ്ക്ക് ഒന്നിലധികം നീഡിൽ പഞ്ചറുകൾ ആവശ്യമാണ്.
സങ്കോചങ്ങൾ ഉണ്ടാകാതിരിക്കാൻ, ഈ സാങ്കേതികവിദ്യ, ഗർഭാശയത്തെ ഉത്തേജിപ്പിക്കാതെ, വളരെ സൂക്ഷ്മമായി ചെയ്യണം.
സ്ത്രീകൾക്ക് മാനസിക പിരിമുറുക്കം ഉണ്ടാകാതിരിക്കാൻ അന്തരീക്ഷം ശാന്തമാകേണ്ടതും ആവശ്യമാണ്.
അനുബന്ധ നടപടിക്രമങ്ങൾ
ഫോളികുലാർ ഫ്ലഷിംഗ് ഗർഭധാരണ നിരക്ക് വർദ്ധിപ്പിക്കുന്നതോ ഊസൈറ്റ് ഈൽഡ് വർദ്ധിപ്പിക്കുന്നതോ ആയി കണ്ടെത്തിയിട്ടില്ല.
മറുവശത്ത്, ഇതിന് ദൈർഘ്യമേറിയ പ്രവർത്തന സമയവും കൂടുതൽ വേദനസംഹാരിയും ആവശ്യമാണ്.
സെർവിക്സിലെയും ഗർഭാശയത്തിലെയും എപ്പിത്തീലിയൽ സെല്ലുകളുമായി ഇടപഴകുന്ന നിരവധി പ്രോട്ടീനുകൾ സെമിനൽ ദ്രാവകത്തിൽ അടങ്ങിയിരിക്കുന്നു, ഇത് സജീവമായ ഗർഭാവസ്ഥയിലുള്ള ഇമ്മ്യൂൺ ടോളറൻസിന് കാരണമാകുന്നു.
ക്ലിനിക്കൽ ഗർഭധാരണത്തിന് സ്ഥിതിവിവരക്കണക്ക് പ്രാധാന്യമുള്ള ഓസൈറ്റ് റിട്രീവൽ സമയത്ത് സ്ത്രീകൾക്ക് സെമിനൽ പ്ലാസ്മയ്ക്ക് വിധേയമാകുമ്പോൾ ഇതിന് ഗണ്യമായ മെച്ചപ്പെട്ട ഫലങ്ങൾ ഉണ്ട്, എന്നാൽ നിലവിലുള്ള ഗർഭധാരണത്തിനോ അല്ലെങ്കിൽ ലഭ്യമായ പരിമിതമായ ഡാറ്റ ഉപയോഗിച്ച് ലൈവ് ബർത്ത് റേറ്റിനോ ഇല്ല.
ടി.വി.ഒ.ആർ സാധാരണയായി അണ്ഡാശയ ഹൈപ്പർ സ്റ്റിമുലേഷനു ശേഷം നടത്തപ്പെടുന്നു, അവിടെ ഓസൈറ്റുകൾ ഔഷധശാസ്ത്രപരമായി പക്വത പ്രാപിക്കുന്നു.
ഒവേറിയൻ ഫോളിക്കിളുകൾ ഒരു നിശ്ചിത അളവിലുള്ള വികാസത്തിലെത്തുമ്പോൾ, അന്തിമ ഓവുലേഷൻ ഇൻഡക്ഷൻ നടത്തപ്പെടുന്നു.
ഇത് സാധാരണയായി ഹ്യൂമൻ കോറിയോണിക് ഗോണഡോട്രോപിൻ (എച്ച്സിജി) ഇൻട്രാമുസ്കുലർ അല്ലെങ്കിൽ സബ്ക്യുട്ടേനിയസ് കുത്തിവയ്പ്പ് വഴിയാണ് നടത്തുന്നത്.
എച്ച്‌സിജി കുത്തിവയ്‌പ്പിന് 34-36 മണിക്കൂർ കഴിഞ്ഞ്, മുട്ടകൾ പൂർണമായി പാകമാകുമ്പോൾ, എന്നാൽ ഫോളിക്കിളുകൾ റപ്ചർ ആകുന്നതിന് തൊട്ടുമുമ്പ് – നടത്തപ്പെടുന്നു.
അണ്ഡോത്പാദനത്തിനുള്ള ഒരു ട്രിഗറായി എച്ച്സിജി കുത്തിവയ്ക്കുന്നത് ഒവേറിയൻ ഹൈപ്പർസ്റ്റൈമുലേഷൻ സിൻഡ്രോമിനുള്ള അപകടസാധ്യത വർദ്ധിപ്പിക്കുന്നു, പ്രത്യേകിച്ച് പോളിസിസ്റ്റിക് ഓവറി സിൻഡ്രോം ഉള്ള സ്ത്രീകളിലും മുൻകാല അസിസ്റ്റഡ് റീപ്രൊഡക്ഷൻ സൈക്കിളുകളിൽ ഹൈപ്പർ സ്റ്റിമുലേറ്റ് ചെയ്യപ്പെട്ട സ്ത്രീകളിലും.
പെൽവിക് അവയവങ്ങൾക്കുള്ള ക്ഷതം, രക്തസ്രാവം, അണുബാധ എന്നിവ ടി.വി.ഒ.ആർ-ന്റെ സങ്കീർണതകളിൽ ഉൾപ്പെടുന്നു.
പോളിസിസ്റ്റിക് ഓവറി സിൻഡ്രോം ഉള്ള മെലിഞ്ഞ രോഗികളിൽ ആണ് ഇത് പലപ്പോഴും സംഭവിക്കുന്നത്, ടി.വി.ഒ.ആറിന് ശേഷമുള്ള അണ്ഡാശയ രക്തസ്രാവം വിനാശകരവും അത്ര അപൂർവമല്ലാത്തതുമായ സങ്കീർണതയാണ്.
ഇൻട്രാവണസ് സെഡേഷൻ അല്ലെങ്കിൽ ജനറൽ അനസ്തേഷ്യ മൂലം അധിക സങ്കീർണതകൾ ഉണ്ടാകാം.
ശ്വാസംമുട്ടൽ , ഹൈപ്പോടെൻഷൻ, ആമാശയത്തിലെ ഉള്ളടക്കത്തിന്റെ പൾമണറി ആസ്പിറേഷൻ എന്നിവ മൂലമുണ്ടാകുന്ന അസ്ഫൈക്സിയ എന്നിവ ഇതിൽ ഉൾപ്പെടുന്നു.
പ്രൊപ്പോഫോൾ അടിസ്ഥാനമാക്കിയുള്ള അനസ്തെറ്റിക് ടെക്നിക്കുകൾ ഫോളികുലാർ ദ്രാവകത്തിൽ പ്രൊപ്പോഫോളിന്റെ ഗണ്യമായ സാന്ദ്രതയ്ക്ക് കാരണമാകുന്നു.
ഓസൈറ്റ് ഫെർട്ടിലൈസേഷനിൽ (മൗസ് മാതൃകയിൽ) പ്രൊപ്പോഫോളിന് ഹാനികരമായ ഫലങ്ങൾ ഉണ്ടെന്ന് തെളിയിക്കപ്പെട്ടിട്ടുള്ളതിനാൽ, അനസ്തേഷ്യ സമയത്ത് നൽകുന്ന പ്രൊപ്പോഫോളിന്റെ അളവ് പരിമിതപ്പെടുത്തണമെന്നും, വീണ്ടെടുത്ത ഓസൈറ്റുകൾ പ്രൊപ്പോഫോൾ ഇല്ലാതെ കഴുകണമെന്നും ചില ഗവേഷകർ നിർദ്ദേശിച്ചിട്ടുണ്ട്.
ചില വായുവിലൂടെയുള്ള രാസമാലിന്യങ്ങളും കണങ്ങളും, പ്രത്യേകിച്ച് അസ്ഥിരമായ ഓർഗാനിക് സംയുക്തങ്ങൾ (VOC), IVF ഇൻകുബേറ്ററിന്റെ ആംബിയന്റ് അന്തരീക്ഷത്തിൽ മതിയായ സാന്ദ്രതയിൽ ഉണ്ടെങ്കിൽ ഭ്രൂണങ്ങളുടെ വളർച്ചയെയും വികാസത്തെയും ദോഷകരമായി ബാധിക്കുമെന്ന് അനുമാന തെളിവുകൾ സൂചിപ്പിക്കുന്നു.
എൻഡോമെട്രിയോസിസ് ടി.വി.ഒ.ആർ-ന് ഒരു വെല്ലുവിളി സൃഷ്ടിക്കുന്നതായി തോന്നുന്നു, ഇത് മുൻകാല ഒവേറിയൻ എൻഡോമെട്രിയോമയുടെ (OMA) അല്ലെങ്കിൽ ഒവേറിയൻ അഡീഷനുകളുടെ വ്യാസത്തിൽ നിന്ന് സ്വതന്ത്രമായി, ഈ പ്രക്രിയയ്‌ക്കായുള്ള വ്യക്തിഗത സർജന്റെ പ്രകടന നിരക്കുകളെ പ്രതിഫലിപ്പിച്ചേക്കാം.
ഈ നടപടിക്രമത്തിന് ഒരു വെല്ലുവിളി ഉയർത്തിയേക്കാവുന്ന മറ്റൊരു ഘടകമാണ് പൊണ്ണത്തടി.
1984 ൽ ഈ വിദ്യ ആദ്യമായി വികസിപ്പിച്ചെടുത്തത്, ഫ്രാൻസിലെ സ്ട്രാസ്ബർഗിലെ പിയറി ഡെല്ലെൻബാക്കും സഹപ്രവർത്തകരും ആണ്.
IVF അവതരിപ്പിച്ചപ്പോൾ സ്‌റ്റെപ്‌റ്റോയും എഡ്വേർഡും ലാപ്രോസ്‌കോപ്പി അണ്ഡകോശങ്ങളെ വീണ്ടെടുക്കാൻ ഉപയോഗിച്ചു, ടിവിഒആർ അവതരിപ്പിക്കുന്നതുവരെ ലാപ്രോസ്‌കോപ്പിയായിരുന്നു ഓസൈറ്റ് വീണ്ടെടുക്കുന്നതിനുള്ള പ്രധാന മാർഗ്ഗം.
ട്രാൻസ്‍വാൾ പ്രൊവിൻസ് ഇംഗ്ലീഷ് വിലാസം https://ml.wikipedia.org/wiki/Transvaal_Province
ദക്ഷിണാഫ്രിക്കയിലെ ഒരു പ്രദേശമാണ് ദി പ്രൊവിൻസ് ഓഫ് ട്രാൻസ്‍വാൾ ( ആഫ്രിക്കാൻസ് : പ്രൊവിൻസി വാൻ ഡൈ ട്രാൻസ്‍വാൾ) അഥവാ ട്രാൻസ്‍വാൾ പ്രൊവിൻസ് (ആഫ്രിക്കാൻസ്: ട്രാൻസ്‍വാൾ പ്രൊവിന്സി).
1910 മുതൽ അപ്പാർത്തീഡ് അവസാനിക്കുന്ന 1994 വരെയുണ്ടായിരുന്ന ഒരു പ്രൊവിൻസാണിത്.
1994 ൽ നിലവിൽ വന്ന പുതിയ നിയമം ഈ പ്രൊവിൻസിനെ വീണ്ടും വിഭജിച്ചു.
ഈ പ്രദേശത്തിന്റെ വടക്ക് സ്ഥിതിചെയ്യുന്ന വാൾ നദിയിൽനിന്നാണ് ഈ പ്രദേശത്തിന് ട്രാൻസ്‍വാൾ എന്ന പേര് വന്നത്.
ഇതിന്റെ തലസ്ഥാനം പ്രിറ്റോറിയ ആണ്.
പ്രിറ്റോറിയ ദക്ഷിണാഫ്രിക്കയുടെ പ്രവർത്തന തലസ്ഥാനം കൂടിയായിരുന്നു.
1991 ലുണ്ടായിരുന്ന ജില്ലകൾ
1991 ലെ കാനേഷുമാരി പ്രകാരമുണ്ടായിരുന്ന ജില്ലകളും ജനസംഖ്യയും.
Johannesburg : 1,574,631 Alberton : 367,929 Germiston : 171,541 Boksburg : 195,905 Benoni : 288,629 Kempton Park : 354,787 Randburg : 341,430 Roodepoort : 219,149 Westonaria : 160,531 Oberholzer : 177,768 Randfontein : 116,405 Krugersdorp : 196,213 Brakpan : 130,463 Springs : 157,702 Nigel : 92,881 Delmas : 48,614 Pretoria : 667,700 Wonderboom : 266,153 Soshanguve : 146,334 Cullinan : 32,006 Vanderbijlpark : 434,004 Vereeniging : 250,511 Heidelberg : 77,055 Balfour : 38,311 Standerton : 85,893 Hoëveldrif ( Highveld Ridge ): 155,881 Bethal : 77,780 Volksrust : 29,924 Amersfoort : 33,461 Wakkerstroom : 33,246 Piet Retief : 64,052 Ermelo : 111,082 Carolina : 30,438 Bronkhorstspruit : 38,605 Witbank : 173,281 Middelburg : 140,015 Belfast : 28,973 Waterval-Boven : 9,300 Groblersdal : 57,742 Moutse (main town Dennilton ): 102,179 Nelspruit : 61,921 Barberton : 72,165 Witrivier : 30,235 Pelgrimsrus (main town Sabie ): 29,063 Lydenburg : 36,976 Letaba (main town Tzaneen ): 59,900 Phalaborwa : 30,126 Soutpansberg (main town Louis Trichardt ): 35,839 Messina : 22,959 Pietersburg : 64,207 Potgietersrus : 69,571 Waterberg (main town Nylstroom ): 48,991 Ellisras : 24,530 Thabazimbi : 48,844 Warmbad : 41,692 Brits : 111,798 Rustenburg : 125,307 Swartruggens : 12,607 Marico : 38,983 Koster : 29,228 Ventersdorp : 36,315 Coligny : 22,154 Lichtenburg : 79,013 Delareyville : 36,036 Potchefstroom : 185,552 Klerksdorp : 321,478 Wolmaransstad : 61,497 Schweizer-Reneke : 46,893 Bloemhof : 15,291 Christiana : 13,596
References 1 2 1 2 ↑
ട്രിഗർ പരിപഥം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Trigger_circuit
വളരെ കുറഞ്ഞ സമയം കൊണ്ട് വോൾട്ടത പരമാവധി ആകുന്ന തരത്തിലുള്ള പൾസുകൾ സൃഷ്ടിക്കാൻ ഉപയോഗിക്കുന്ന ഇലക്ട്രോണിക് പരിപഥമാണ് ട്രിഗർ പരിപഥം (ഇംഗ്ലീഷ് : Trigger circuit ).
ഇത്തരത്തിലുള്ള പൾസിന്റെ തരംഗ രൂപത്തെ ട്രിഗർ എന്നാണ് വിശേഷിപ്പിക്കുന്നത്.
വളരെ കുറഞ്ഞ സമയം കൊണ്ട് വോൾട്ടത പരമാവധി ആകുന്ന തരത്തിലുള്ള പൾസുകൾ സൃഷ്ടിക്കാൻ ഉപയോഗിക്കുന്ന ഇലക്ട്രോണിക് പരിപഥം.
രണ്ടു തരത്തിൽ ട്രിഗർ പരിപഥങ്ങൾ രൂപകല്പന ചെയ്യാനാകും.
വ്യവകലന അഥവാ പീക്കിങ് പരിപഥവും റിങിങ് പരിപഥവുമാണവ .
നിവേശ തരംഗത്തിന്റെ വ്യവകലിത രൂപം നിർഗമത്തിൽ ലഭ്യമാക്കുന്നവയാണ് റിങിങ് പരിപഥങ്ങൾ.
മൾട്ടിവൈബ്രേറ്റർ പോലുള്ള റിലാക്സേഷൻ ഉപകരണങ്ങളിൽ അവസ്ഥാന്തരം പ്രാവർത്തികമാക്കാനാണ് ട്രിഗർ പരിപഥങ്ങൾ പ്രധാനമായും ഉപയോഗിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രിഗർ പരിപഥം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രിങ്കോമാലി കൂട്ടക്കൊലകൾ 1985 ഇംഗ്ലീഷ് വിലാസം https://ml.wikipedia.org/wiki/1985_Trincomalee_massacres
1985 ൽ ശ്രീലങ്കയിലെ ട്രിങ്കോമാലിയിൽ തമിഴ് വംശജരെ പല സമയത്തായി ശ്രീലങ്കൻ സൈന്യം കൊലപ്പെടുത്തിയ സംഭവമാണ് 1985 ലെ ട്രിങ്കോമാലി കൂട്ടക്കൊലകൾ എന്നറിയപ്പെടുന്നത്.
1983 ലെ കലാപത്തിൽ വീടു നഷ്ടപ്പെട്ട തമിഴ് വംശജർ കൂട്ടമായി പലായനം ചെയ്തു താമസിച്ചിരുന്ന ഒരു പ്രവിശ്യയായിരുന്നു ശ്രീലങ്കയുടെ കിഴക്കു ഭാഗത്തായി സ്ഥിതിചെയ്യുന്ന ട്രിങ്കോമാലി ജില്ല.
തമിഴ് വംശജരെ ശ്രീലങ്കയിൽ നിന്നും തുരത്തി ഓടിക്കാനായി, ശ്രീലങ്കൻ സൈന്യവും, ഹോം ഗാർഡുകൾ എന്നു പേരുള്ള സമാന്തര സൈന്യവും തുടർച്ചയായി ശ്രമിച്ചുകൊണ്ടിരുന്നു.
പശ്ചാത്തലം അവലംബം
ട്രിക്കിയാസിസ് ഇംഗ്ലീഷ് വിലാസം https://ml.wikipedia.org/wiki/Trichiasis
ദിശതെറ്റി വളരുന്ന കൺപീലികളെ സൂചിപ്പിക്കുന്ന മെഡിക്കൽ പദമാണ് ട്രിക്കിയാസിസ് .
ദിശതെറ്റി കണ്ണിന്റെ നേർക്ക് വളരുന്ന കൺപീലി കോർണിയ അല്ലെങ്കിൽ കൺജങ്റ്റൈവയെ സ്പർശിച്ച് അണുബാധക്ക് കാരണമായേക്കാം.
കണ്ണുകളുടെ അണുബാധ, വീക്കം , ഓട്ടോഇമ്യൂൺ അവസ്ഥ , മുറിവുകൾ, പൊള്ളൽ എന്നിവ മൂലം ട്രിക്കിയാസിസ് സംഭവിക്കാം.
ലോകത്തിലെ പകർച്ചവ്യാധി മൂലമുള്ള അന്ധതയുടെ പ്രധാന കാരണം ഇതാണ്.
ഇലക്ട്രോളജി , ലേസർ , അല്ലെങ്കിൽ ശസ്ത്രക്രിയയിലൂടെ ദിശതെറ്റിയ കൺപീലികൾ നീക്കം ചെയ്യുന്നതാണ് പ്രധാന ചികിൽസ.
മിക്ക കേസുകളിലും, ഫോർസെപ്സ് ഉപയോഗിച്ച് കണ്ണിലേക്ക് തിരിഞ്ഞിരിക്കുന്ന കൺപീലികൾ നീക്കംചെയ്യുന്നത് രോഗലക്ഷണങ്ങളെ പരിഹരിക്കുന്നു, എന്നിരുന്നാലും കൺപീലികൾ വീണ്ടും വളർന്ന് ഏതാനും ആഴ്ചകൾക്കുള്ളിൽ പ്രശ്നം ആവർത്തിക്കാൻ സാധ്യതയുണ്ട്.
ഗുരുതരമായ കേസുകൾ കോർണിയയിൽ പാടുകൾ ഉണ്ടാക്കുകയും ചികിത്സിച്ചില്ലെങ്കിൽ അന്ധതക്ക് കാരണമാകുകയും ചെയ്യും.
ലക്ഷണങ്ങളില്ലാത്ത മിതമായ കേസുകൾക്ക് ചികിത്സ ആവശ്യമായി വരില്ല.
ആവർത്തിച്ചുള്ള ട്രക്കോമ അണുബാധ ട്രിക്കിയാസിസിന് കാരണമായേക്കാം.
കൺപോളയിൽ നിന്നുള്ള മുടി തെറ്റായ ദിശയിൽ വളർന്ന് കണ്ണിൽ കൊള്ളുന്നതാണ് നായ്ക്കളിലെ ട്രിക്കിയാസിസിന് കാരണം.
ഇത് സാധാരണയായി ലാറ്ററൽ അപ്പർ കൺപോളയിൽ സംഭവിക്കുന്നു, പ്രത്യേകിച്ച് ഇംഗ്ലീഷ് കോക്കർ സ്പാനിയലിൽ .
മൂക്കിലെ മടക്കുകളിൽ നിന്ന് കണ്ണിൽ തടയുന്ന രോമത്തെ സൂചിപ്പിക്കാനും ട്രിക്കിയാസിസ് എന്ന വാക്ക് ഉപയോഗിക്കാറുണ്ട്.
പെട്രോളിയം ജെല്ലി പുരട്ടുന്നതിലൂടെ ഇത്തരത്തിലുള്ള രോമം ശരിയാക്കാം, പക്ഷേ സ്ഥിരമായ തിരുത്തലിന് ശസ്ത്രക്രിയ ചിലപ്പോൾ ആവശ്യമാണ്.
സങ്കീർണതകൾ ഇൻഫീരിയർ പങ്റ്റേറ്റ് എപ്പിത്തീലിയോപ്പതി കോർണിയ അൾസർ പാനസ് ഇതും കാണുക ഡിസ്റ്റിക്കിയാസിസ് മഡറോസിസ് ട്രക്കോമ പരാമർശങ്ങൾ പുറത്തേക്കുള്ള കണ്ണികൾ
ട്രിക്കോമോണൈയാസിസ്
ട്രിക്കോമോണൈയാസിസ് എന്നത് ട്രിക്കോമോണാസ് വജൈനാലിസ് എന്ന വിര മൂലം യോനിയിൽ ഉണ്ടാകുന്ന അണുബാധയാണ്.
ഇത് ലൈംഗിക രോഗങ്ങളിൽ പെടുന്നു 70% ത്തോളം സന്ദർഭങ്ങളിലും ലക്ഷണങ്ങൾ കാണപ്പെടുന്നില്ല.
ലക്ഷണങ്ങൾ ഉണ്ടാകുന്ന സന്ദർഭങ്ങളിൽ ബന്ധപ്പെടുന്നതിനു 5 മുതൽ 28 ദിവസത്തിനു ശേഷം മാത്രമേ കാണപ്പെടുകയുള്ളൂ.
ഗുഹ്യഭാഗങ്ങളിൽ ചൊറിച്ചിൽ, ദുർഗന്ധത്തോടുകൂടിയുള്ള യോനീ സ്രവം, മൂത്രമൊഴിക്കുമ്പോൾ എരിച്ചിൽ, ലൈംഗിക ബന്ധത്തിൽ ഏർപ്പെടുമ്പോൾ വേദനയുണ്ടാകുക എന്നിവയാണ് ലക്ഷണങ്ങൾ.
ട്രിക്കോമോണൈയാസിസ് ഉണ്ടാകുന്നത് എയ്‌ഡ്‌സ് വരാനുള്ള സാധ്യത വർദ്ധിപ്പിക്കുന്നു.
പ്രസവത്തിന്റെ സങ്കീർണ്ണ ഫലങ്ങളിലൊന്നായും ട്രിക്കോമോണൈയാസിസ് ഉണ്ടാകാം.
ലൈംഗിക സമ്പർക്കത്തിലൂടെയുണ്ടാകുന്ന അസുഖങ്ങളിലൊന്നാണിത്.
യോനീ, ഗുദം അഥവാ വദന സുരതം എന്നിവയിലൂടെ അസുഖം പകരാം.
ലൈംഗികാവയങ്ങളിൽ സ്പർശിക്കുന്നതു മൂലവും അസുഖം പകരാനുള്ള സാധ്യതയുണ്ട്.
ഇത് ബധിച്ചവർ ലക്ഷണങ്ങൾ ഇല്ലെങ്കിൽ പോലും രോഗം പകർത്താറുണ്ട്.
യോനീസ്രവത്തിന്റെ അല്ലെങ്കിൽ മൂത്രത്തിന്റെ സൂക്ഷ്മാണു പരിശോധനയിലൂടെയോ, കൾച്ചർ അഥവാ വിരകളുറ്റെ ഡി.എൻ.എ. പരിശോധന എന്നിങ്ങനെയാണ് ഈരോഗം കണ്ടെത്തുന്നത്.
കണ്ടെത്തിയാൽ മറ്റു ലൈംഗികരോഗങ്ങൾക്കായും പരിശോധന നടത്തേണ്ടതാണ്.
മുൻ കരുതലുകൾ
ലൈംഗിക ബന്ധത്തിൽ നിന്ന് ഒഴിഞ്ഞു നിൽകുക, ഗർഭനിരോധന ഉറകൾ ഉപയോഗിക്കുക, യോനിയിലേക്ക് വെള്ളം ചീറ്റുന്നത് ചെയ്യാതിരിക്കുക തുടങ്ങി ലൈംഗിക ബന്ധത്തിൽ ഏർപ്പെടുന്നതിനു മുൻപ് പങ്കാളിലെ പരിശോധനയ്ക്ക് വിധേയമാക്കുക എന്നിവയാണ് രോഗം വരാതിരിക്കാനുള്ള മുൻ കരുതലുകൾ.
അസുഖം ബാധിച്ച് ചികിത്സ ചെയ്യുമ്പോൾ ലക്ഷണങ്ങൾ ഇല്ലയെങ്കിൽ കൂടിയും പങ്കാളിയേയും ചികിത്സിക്കേണ്ടത് അത്യാവശ്യമാണ്.
എതാണ്ട് 20% പേരിലും 3 മാസത്തിനകം അസുഖം വീണ്ടും ബാധിക്കുന്നതായി കണ്ടെത്തിയിട്ടുണ്ട്.
ട്രിക്കോമോണാസ് വജൈനാലിസ് ബാധിച്ച മിക്കവരിലും യാതൊരു ലക്ഷണങ്ങളും കാണപ്പെടാതെ വർഷങ്ങളോളം കടന്നു പോകാറുണ്ട്.
വേദന, ലിംഗത്തിൽ ചൊറിച്ചിൽ, എരിച്ചിൽ, മൂത്രനാളിയുടെ അണുബാധ, യോനിയിൽ ചൊറിച്ചിൽ, എരിച്ചിൽ, അണുബാധ എന്നിങ്ങനെയാണ് ലക്ഷണങ്ങൾ കാണപ്പെടുന്നത്.
ലൈംഗിക ബന്ധത്തിൽ ഏർപ്പെടുമ്പോൾ രണ്ടു കൂട്ടർക്കും വേദന അനുഭവപ്പെടാം.
സ്ത്രീകളിൽ മഞ്ഞ നിറത്തിലുള്ള ചൊറിച്ചിൽ, പത, ദുർഗന്ധം (മത്സ്യഗന്ധം) എന്നിവയോടു കൂടിയ യോനീസ്രവം ഉണ്ടാകാം.
വളരെ അപൂർവ്വമായി അടിവയറ്റിൽ വേദന കാണപ്പെടാറുണ്ട്.
ബന്ധപ്പെട്ടതിനു 5 മുതൽ 28 ദിവസം കഴിഞ്ഞായിരിക്കും ലക്ഷണങ്ങൾ കാണിക്കുക.
A single trichomonas by phase contrast microscopy റഫറൻസുകൾ 1 2 3 4 5 1 2 3 4 5 6 7 8 9 10 11 ↑ ↑ ↑ Trichomoniasis symptoms Archived 2013-02-19 at the Wayback Machine .
cdc.gov
ട്രിഗ്വെ ലീ
ഒരു നോർവീജിയൻ രാഷ്ട്രീയപ്രവർത്തകനും തൊഴിലാളി നേതാവും എഴുത്തുകാരനുമായിരുന്നു ട്രിഗ്വെ ലീ (16 ജൂലായ് 1896 – 30 ഡിസംബർ 1968).
1940-1945 കാലഘട്ടത്തിൽ നോർവേയുടെ പ്രവാസഭരണകൂടത്തിൽ വിദേശകാര്യമന്ത്രിയായിരുന്നു.
ഐക്യരാഷ്ട്രസഭ പ്രഥമ സെക്രട്ടറി-ജനറൽ ആയിരുന്നു ട്രിഗ്വെ ലീ.
1946 മുതൽ 1952 വരെ ഈ പദവിയലങ്കരിച്ചു .
1896 ജൂലായ് 16-ന് ഓസ്‌ലോയിൽ ജനിച്ചു.